b'\n_START_ARTICLE_\nChristian Ahlmann\n_START_SECTION_\nSaavutukset\n_START_PARAGRAPH_\nEuroopan-mestaruuskilpailuissa vuonna 2003 Donaueschingeniss\xc3\xa4 Ahlmann voitti hevosellaan C\xc3\xb6ster kaksi Euroopan-mestaruutta; henkil\xc3\xb6kohtaisessa kilpailussa sek\xc3\xa4 joukkuekilpailussa. Kes\xc3\xa4olympialaisissa 2004 Ateenassa h\xc3\xa4n oli voittamassa joukkueensa kanssa olympiapronssia. MM-kilpailuissa vuonna 2006 Aachenissa h\xc3\xa4n voitti C\xc3\xb6sterin ja joukkueensa kanssa pronssia. EM-kisoissa 2007 Mannheimissa h\xc3\xa4n saavutti joukkuehopeaa. Kes\xc3\xa4olympialaisissa 2008 C\xc3\xb6ster antoi positiivisen dopingn\xc3\xa4ytteen. Sen verest\xc3\xa4 l\xc3\xb6ytyi kapsaisiinia. My\xc3\xb6s kolme muuta hevosta antoi kapsaisiinia sis\xc3\xa4lt\xc3\xa4neen n\xc3\xa4ytteen samoissa kilpailuissa. Ahlmannin suoritukset kilpailuissa hyl\xc3\xa4ttiin. _NEWLINE_Kes\xc3\xa4olympialaisiin 2012 yhten\xc3\xa4 ennakkosuosikeista l\xc3\xa4htenyt Ahlmann alisuoritti uuden hevosensa Codex Onen kanssa. Herningin EM-kisoissa 2013 Ahlmann voitti kuitenkin j\xc3\xa4lleen joukkuekisasta hopeaa. Aachenissa 2015 h\xc3\xa4n oli saavuttamassa EM-joukkuehopeaa. Rion olympialaisissa 2016 Ahlmann sai joukkueensa kanssa olympiapronssia, hevosenaan Taloubet Z.'